Arrigo Miglio

Mons. Arrigo kardinál Miglio (* 18. júl 1942, San Giorgio Canavese, Piemont, Taliansko) je taliansky rímskokatolícky kňaz, biskup, ktorý bol v rokoch 2012 až 2019 arcibiskupom arcidiecézy Cagliari. V rokoch 1999 až 2012 bol diecéznym biskupom Ivrea a v rokoch 1992 až 1999 diecéznym biskupom Iglesias.

Pápež František ho 27. augusta 2022 vymenoval za kardinála.

 Životopis 
Narodil sa 18. júla 1942 v San Giorgio Canavese v provincii Turín a diecéze Ivrea. Po štúdiu v seminári v Ivrei a prípravnom roku v seminári v Turíne navštevoval Pápežskú Gregoriánsku univerzitu a Pápežský biblický inštitút v Ríme, kde získal licencie z teológie a Svätého písma.

 Kňaz 
Dňa 23. septembra 1967 ho biskup Luigi Bettazzim vysvätil za kňaza vo farskom kostole Santa Maria Assunta v San Giorgio Canavese. Po vysvätení pôsobil ako pomocný farár, neskôr ako farár v Ivrei, kde bol aj riaditeľom „Casa dell'ospitalità“. Neskôr riadil alpský dom „Gino Pistoni“ v Gressoney-Saint-Jean. V roku 1980 bol menovaný za biskupského vikára pre pastoračnú starostlivosť a od roku 1981, po svojom biskupskom vymenovaní, pôsobil ako generálny vikár diecézy Ivrea.

 Biskup 
 Biskup diecézy Iglesias 
25. marca 1992 ho pápež Ján Pavol II. vymenoval za biskupa v Iglesias, nahradil Giovanniho Cogoniho, ktorý odstúpil po dovŕšení veku. 25. apríla prijal biskupskú vysviacku v katedrále Santa Maria Assunta v Ivrei z rúk biskupa Luigiho Bettazziho, pričom spolusvätili arcibiskup Ottorino Pietro Alberti a biskup Giovanni Cogoni. 14. júna prevzal diecézu.

 Biskup diecézy Ivrea 
Dňa 20. februára 1999 pápež Ján Pavol II. vymenoval za biskupa v Ivrei, nahradil Luigiho Bettazziho, ktorý rezignoval po dosiahnutí veku. Nasledujúceho 25. apríla sa ujal diecézy. Dňa 27. apríla 2010 bol menovaný za člena biskupskej komisie Almo Collegio Capranica.

 Arcibiskup Cagliari 
Pápež Benedikt XVI. ho 25. februára 2012 vymenoval za metropolitného arcibiskupa Cagliari, nahradil Giuseppe Maniho, ktorý rezignoval po dovŕšení veku. 18. apríla prevzal kánonickú moc nad arcidiecézou prostredníctvom splnomocnenca. 22. apríla pricestoval do Cagliari.

24. apríla slávnostne vstúpil do arcidiecézy, obrad sa konal v Bonarii, pričom sviatok sa zhodoval so sviatkom Panny Márie Bonarijskej. Ako svoj prvý akt vlády potvrdil generálneho a biskupského vikára arcidiecézy v ich úrade.

Apoštolským správcom diecézy Ivrea zostal až do nástupu svojho nástupcu Edoarda Alda Cerrata, ktorý sa uskutočnil 7. októbra 2012. 29. júna 2012 prijal od pápeža pálium v Bazilike svätého Petra vo Vatikáne.

Dňa 18. júla 2017, po dovŕšení 75. narodenín, podal rezignáciu z dôvodu dosiahnutia vekovej hranice; v septembri mu apoštolská nunciatúra v Taliansku oznámila rozhodnutie pápeža Františka potvrdiť ho na ďalšie dva roky na čele arcidiecézy.

Dňa 16. novembra 2019 pápež sám prijal jeho rezignáciu; jeho nástupcom sa stal Giuseppe Baturi z kléru z Catanie, ktorý dovtedy pôsobil ako podsekretár Talianskej biskupskej konferencie. Zostal apoštolským správcom arcidiecézy až do nástupu svojho nástupcu, ktoré sa uskutočnilo 5. januára.

 Kardinál 
Dňa 29. mája 2022, na konci modlitby Regina Caeli, pápež František oznámil jeho vymenovanie za kardinála. Na konzistóriu 27. augusta ho vymenoval za kardinála kňaza s titulárnym kostolom San Clemente. Keďže v čase vymenovania už mal osemdesiat rokov, nebude mať právo vstúpiť do konkláve a byť členom dikastéria Rímskej kúrie súlade s čl. II § 1-2 motu proprio Ingravescentem Aetatem, ktoré vydal pápež Pavol VI. 21. novembra 1970. Dňa 23. novembra prevzal svoj titulárny kostol.

Dňa 6. októbra 2022 bol menovaný za apoštolského administrátora Iglesias po tom, čo biskup Giovanni Paolo Zedda rezignoval z dôvodu vekového obmedzenia. Tento úrad zastával do 16. februára 2025.

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných pápežom Františkom

 Iné projekty 

 Zdroj 

Kategória:Talianski rímskokatolícki biskupi
Kategória:Talianski rímskokatolícki arcibiskupi
Kategória:Talianski kardináli
Kategória:Talianski rímskokatolícki kňazi
Kategória:Absolventi Pápežskej univerzity Gregoriany
Kategória:Osobnosti z Piemontu